Folketing
2000-12-14

Nu i dag vil Venstre give information, men svarer ikke. Hr. Thor Pedersen ser jo skatten som et stort spøgelse, som hæmmer al virkelyst, men han kan ikke rigtig forklare hvorfor. Så lad mig sådan give ham mulighed for at svare på et let og enkelt spørgsmål, faktisk en gentagelse af mit spørgsmål: Når danske aktiekurser stiger og stiger, eksporten stiger, og der er overskud på handelsbalancen, der tjenes penge i Danmark, og erhvervslivet faktisk har ret gode vilkår, er det så, fordi det går skidt eller dårligt i Danmark?